b'\n_START_ARTICLE_\nStrateg\n_START_SECTION_\nAnti\xc4\x8dna Gr\xc4\x8dija in Bizantinsko cesarstvo\n_START_PARAGRAPH_\nV Atenah so od konca 6. stoletja pr. n. \xc5\xa1t. vsako leto izvolili deset vojskovodij - strategov, ki so se v vojnem \xc4\x8dasu vsak dan menjavali. Okrog leta 350 pr. n. \xc5\xa1t. so njihovo \xc5\xa1tevilo zmanj\xc5\xa1ali. Polo\xc5\xbeaj stratega so poznale tudi druge gr\xc5\xa1ke dr\xc5\xbeave, na primer Ahajska zveza. Njena najbolj znana stratega sta bila Aratos iz Sicyona in Filipoemen._NEWLINE_V helenisti\xc4\x8dnih cesarstvih diadohov se je voja\xc5\xa1ki polo\xc5\xbeaj stratega pretvoril v polo\xc5\xbeaj guvernerja, kar se je nadaljevalo tudi v Bizantinskem cesarstvu._NEWLINE_V Bizantinskem cesarstvu je bil strateg prvotno poveljnik armade in posamezne teme. Naslov stratega so v\xc4\x8dasih dobili tudi slovanski vladarji bizantinskih temat.\n_START_SECTION_\nStrateg v sodobni gr\xc5\xa1ki armadi\n_START_PARAGRAPH_\nV sodobni gr\xc5\xa1ki armadi je stratig\xc3\xb3s (pi\xc5\xa1e se \xc5\xa1e vedno \xcf\x83\xcf\x84\xcf\x81\xce\xb1\xcf\x84\xce\xb7\xce\xb3\xcf\x8c\xcf\x82) najvi\xc5\xa1ji oficirski \xc4\x8din, ki ga ima na\xc4\x8delnik General\xc5\xa1taba za nacionalno obrambo. Druge oficirje s \xc4\x8dinom generala naslavljajo s stratig\xc3\xa9 (\xce\xa3\xcf\x84\xcf\x81\xce\xb1\xcf\x84\xce\xb7\xce\xb3\xce\xad). Generalski \xc4\x8din ima dve stopnji: antistr\xc3\xa1tigos (generalporo\xc4\x8dnik) in ypostr\xc3\xa1tigos (brigadni general). Brigadnega generala obi\xc4\x8dajno imenujejo kar tax\xc3\xadarhos. Naziv izhaja iz besede t\xc3\xa1xis oziroma taxiarh\xc3\xada, ki pomeni brigado.'